НыбжьыщIэхэм я урысейпсо зэпеуэм
Мас-рестлинг
Владикавказ къалэм иджыблагъэ щекIуэкIащ ныбжьыщIэхэм мас-рестлингымкIэ я урысейпсо зэхьэзэхуэ. Къэбэрдей-Балъкъэрым и щIыхьыр абы щахъумащ цIыхуитхум.
Урысей Федерацэм и щIыналъэ пщыкIухым икIа спортсмени 100-м нэблагъэ щызэхуэсат Осетие Ищхъэрэ-Аланием и къалащхьэм. Абыхэм къахэжаныкIащ ди республикэм икIахэри, япэ дыдэу къэралпсо утыку ихьауэ арами.
Зэхьэзэхуэм дыжьын медалыр щызыIэригъэхьащ килограмм 70-м нэс зи хьэлъагъхэм яхэта ди лъахэгъу Схвитаридзе Тамерлан. Абы Налшыки Мэзкууи я щIыхьыр ихъумащ. Ещанэ увыпIэр яубыдащ Нэчо Рэмэзанрэ (кг 90) Кушчетеров Юрэрэ (кг 105-м щIигъу). Ди жагъуэ зэрыхъущи, домбеякъ медалхэм папщIэ щызэпеуэм я хьэрхуэрэгъухэр къефIэкIащ Iэбыдэ Нодаррэ Дзэгъэл Астемыррэ.
ЩIалэхэр ягъасэ КIасэ Азэмэт, Къэшэж Iэдэм, Гъубж БетIал сымэ.
Жыласэ Замир.
